1908ko Udako Olinpiar Jokoetako domina taula

1908ko Udako Olinpiar Jokoak Londresen ospatu ziren, Erresuma Batua, 1908ko apirilaren 27tik urriaren 31ra bitarten, Frantziar-Britainiar Erakusketarekin batera.

22 herrialdetako 2.008 atletek hartu zuten parte, 18 kiroletan banatutako 110 probatan. Jauzi olinpikoa, belar-hoceya eta patinaje artistikoa lehen aldiz agertu ziren Jokoetan. Argentina, Suitza eta Turkia izan ziren dominarik lortu ez zuten herrialde bakarrak. 

Erresuma Batuak parte-hartzaile gehien jarri zituen, diferentzia handiarekin, eta horren ondorioz ere domina taula menderatu zuen, 56 urre, 51 zilar eta 39 brontzerekin. Bertan lortutako 146 domina horiek dira Erresuma Batuak inoiz irabazi duen domina kopururik handiena. Britainiarrek arrakasta berezia izan zuten boxeoan, jokoan zeuden 15 dominetatik guztiak irabaziz pisu ertainekoa zilarrezkoa izan ezik, Australasiako Reginald Bakerrek irabazi zuena. Ameriketako Estatu Batuek bigarren postua eskuratu zuten, 112 parte-hartzailerekin, Erresuma Batuak jarritak 676koekin alderatuz. 

Asutralasia izan zen Australiak eta Zeelanda Berriak batera hartu zuten izena. Talde antolatzaileak Irlandako kirolariak zituen, garai horretan Erresuma Batuaren parte. Kontrara, Finlandia, Errusiar Inperioaren parte zena independenteki lehiatu zen Londresen.

Domina taula

Oharrak 
 NOBek Dorothy Greenhough-Smithren brontzezko domina patinaje artistikoan Alemaniari (GER) egozten dio Erresuma Batuari beharrean, eta horregatik 38 brontzezko domina aipatzen ditu GBRrentzat eta 6 GERrentzat. Taula honetan kopuru hori zuzendu da.
 Anastasios Metaxas (GRE) agertu ohi da brontzezko dominadun gisa gizonezkoen fosotik tiroak bakarka lehian; ez zen berdinketa hausteko partidarik jokatu. 1908ko zerrenda ofizialean Metaxasek alexander Maunderrekin (GBR) berdindu zuela ikus daiteke, eta bina domina ematen ditu. Hala ere, Metaxas ez da agertzen NOBen datu basean. Taula honetan kopuru hori zuzen da.

Erreferentziak

Kanpo estekak 

1908ko Udako Olinpiar Jokoak
Udako Olinpiar Jokoetako domina taulak